Infoboks Celtic - Livingston Premiership (19/09) YouBet 1,11 8,75 20,00

Der var røre omkring Erik Sviatchenko i januar, men den danske stopper var aldrig for alvor fristet af et skifte, da han har det glimrende i Celtic.

Erik Sviatchenko dukkede for alvor op på rygtebørsen i slutningen af januar, hvor Premier League-klubber som Leicester og Sunderland blandt andre blev meldt interesserede.

Det blev dog ved rygterne og spekulationerne, og 25-årige Sviatchenko har heller aldrig for alvor fristet.

- Jeg var klar over, hvad der skete hele vejen igennem. Men jeg er også i en situation, hvor jeg har det rigtig godt, hvor jeg er nu. Jeg føler, jeg stadig kan udvikle mig her, så jeg skulle egentligt ikke tænke så meget over det.

- Celtic er glade for mig, og jeg er glade for at være i klubben. Det skulle rigtigt meget til, hvis jeg skulle have forladt Celtic allerede nu, siger Sviatchenko til bold.dk uden at ville bekræfte hverken klubnavne eller hvor konkret interesseren for ham blev.

Sviatchenko skiftede for et år siden FC Midtjylland ud med Celtic, og han har ikke travlt med at tage det næste skridt.

- Jeg tror, jeg dengang sagde, jeg godt kunne se mig selv være i Celtic i de år, som det tager for mig at blive klar til næste skridt. Jeg gjorde mit hjemmearbejde før skiftet og vidste, jeg ville få chancen for, og det var det vigtigste for mig at få lov at spille masser af kampe.

- Jeg tænker egentligt ikke så meget over, hvornår jeg skal tage det næste skridt, Jeg tænker kun over at gøre mit bedste hver eneste dag og have et mindset til træning, hvor jeg kan sige til mig selv, at jeg har leveret mit allerbedste, siger stopperen.

Sviatchenko har netop rundet 50 kampe for Celtic.

mikael@bold.dk